《四斤桃子歌》
元代·刘崧

四斤桃子世所珍，雕盘献客誇轮囷。海霞红点王母颊，玉团中涵秋水色。

东方娇儿偷不得，美人惜香笑怀核。由来物性系所宜，荃茆橘枳安可期。

种成三年苍玉枝，开花结实君始知。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。